News Update: มาตรการคุมโควิดจีนเอาไม่อยู่ พบผู้ติดเชื้อ ‘โอมิครอน’ รายแรกแล้ว อังกฤษรายงานผู้เสียชีวิตจากโอมิครอน - FINNOMENA
จีนพบผู้ติดเชื้อ ‘โอมิครอน’ รายแรกในเมืองเทียนจินเมื่อวานนี้ (13 ธ.ค.) แม้ยกระดับมาตรการควบคุมโควิดอย่างเข้มงวดแล้วก็ตาม
14 ธ.ค. 2564

จีนพบผู้ติดเชื้อ ‘โอมิครอน’ รายแรกในเมืองเทียนจินเมื่อวานนี้ (13 ธ.ค.) แม้ยกระดับมาตรการควบคุมโควิดอย่างเข้มงวดแล้วก็ตาม
คณะกรรมการสุขภาพท้องถิ่นเมืองเทียนจินพบเคสติดเชื้อที่เดินทางมาจากต่างประเทศ ซึ่งผู้ป่วยมีผลตรวจโควิดเป็นบวกในวันพฤหัสบดี (9 ธ.ค.) โดยไม่แสดงอาการใดๆ หลังการวินิจฉัยเพิ่มเติมพบว่าเป็นการติดเชื้อจากตัวกลายพันธุ์โอมิครอน ล่าสุด ผู้ป่วยกำลังรักษาตัวอยู่ในห้องแยกของโรงพยาบาล
ก่อนหน้านี้ (12 ธ.ค.) คณะมนตรีรัฐกิจแห่งชาติจีนได้ประกาศยกระดับมาตรการควบคุมการแพร่ระบาดของโควิด-19 บริเวณเมืองท่าต่างๆ เช่น เมืองทินเจียง เพื่อป้องกันไม่ให้ผู้ติดเชื้อโควิด-19 จากต่างประเทศเดินทางเข้าจีน
โดยประชาชนที่เดินทางมาจากเมืองท่าที่กำหนด ควรมีผลตรวจโควิดเป็นลบภายใน 48 ชั่วโมงก่อนออกเดินทาง และควรทำการตรวจโควิดอย่างน้อย 1 ครั้ง เมื่อเดินทางมาถึง ซึ่งคำสั่งดังกล่าวมีผลบังคับใช้โดยทันที
แม้มาตรการควบคุมอย่างเข้มงวดของทางการจีนจะไม่สามารถสกัดกั้นโอมิครอนได้ แต่จำนวนผู้ติดเชื้อในจีนถือว่าอยู่ในระดับต่ำจากนโยบายโควิดเป็นศูนย์ โดยเมื่อวานนี้ (13 ธ.ค.) ข้อมูลของคณะกรรมการสุขภาพแห่งชาติจีน รายงานผู้ติดเชื้อใหม่จำนวน 101 คน ซึ่ง 21 ราย เดินทางมาจากต่างประเทศ
ขณะที่ ความรุนแรงของโอมิครอนยังไม่มีข้อสรุปชัดเจน ล่าสุด (13 ธ.ค.) บอริส จอห์นสัน นายกฯ สหราชอาณาจักรออกมายืนยันว่า อังกฤษพบผู้เสียชีวิตจากการติดเชื้อโอมิครอนรายแรกแล้ว
รัฐบาลอังกฤษกำลังถูกวิพากษ์วิจารณ์อย่างหนัก หลังประชาชนหมดความเชื่อมั่นในการจัดการโควิดของรัฐบาล รวมถึงไม่พอใจในเรื่องอื้อฉาวของบอริส จอห์นสัน ทั้งการใช้เงินเพื่อต่อเติมที่พักของตนเอง และข่าวลือปาร์ตี้ฝ่าฝืนกฎโควิด
อ้างอิง: https://www.cnbc.com/2021/12/14/mainland-china-reports-its-first-omicron-covid-case.html 
https://mgronline.com/around/detail/9640000123223 
https://www.bangkokbiznews.com/news/976841 
https://www.thairath.co.th/news/foreign/2264375 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
โควิด-19
โอมิครอน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA